ରେପୋ ରେଟ ଅପରିବର୍ତ୍ତିତ…
ନୂଆଦିଲ୍ଲୀ,୬।୪ : ଭାରତୀୟ ରିଜର୍ଭ ବ୍ୟାଙ୍କ ଏକ ନୂତନ ମୁଦ୍ରା ନୀତି ଘୋଷଣା କରିଛି। ଆରବିଆଇ ଏମପିସି ଏଥର ରେପୋ ରେଟରେ କୌଣସି ପରିବର୍ତ୍ତନ କରିନାହିଁ। ଆରବିଆଇ ଗଭର୍ନର ଶକ୍ତିକାନ୍ତ ଦାସ ଏହା ଘୋଷଣା କରିଛନ୍ତି।

ଚଳିତ ଥର ଆରବିଆଇ ଗଭର୍ନରଙ୍କ ନେତୃତ୍ୱରେ ଗଠିତ କମିଟି ସମ୍ମୁଖରେ ଦୁଇଟି ପ୍ରସଙ୍ଗ ଅତ୍ୟନ୍ତ ଗୁରୁତ୍ୱପୂର୍ଣ୍ଣ ଥିଲା, ଗୋଟିଏ ହେଉଛି କ୍ରମାଗତ ମୁଦ୍ରାସ୍ଫୀତି ୬ ପ୍ରତିଶତରୁ ଅଧିକ ଏବଂ ଅନ୍ୟଟି ପ୍ରତିକୂଳ ବିଶ୍ୱ ଆର୍ଥିକପରିସ୍ଥିତିର ମୁକାବିଲା ପାଇଁ ଯୋଜନା। ଉଭୟ ଯୋଜନା ଏକାଠି କାର୍ଯ୍ୟକାରିବା କରିବା ଅତ୍ୟନ୍ତ କଷ୍ଟକର।

ଉଚ୍ଚ ଖୁଚୁରା ମୁଦ୍ରାସ୍ଫୀତି ଏବଂ ବିକଶିତ ଦେଶର କେନ୍ଦ୍ରୀୟ ବ୍ୟାଙ୍କଗୁଡିକ ବିଶେଷକରି ଆମେରିକାର ଫେଡେରାଲ ରିଜର୍ଭ, ୟୁରୋପୀୟ ସେଣ୍ଟ୍ରାଲ ବ୍ୟାଙ୍କ ଏବଂ ବ୍ୟାଙ୍କ ଅଫ ଇଂଲଣ୍ଡ ଦ୍ୱାରା ସମ୍ପ୍ରତି ବୃଦ୍ଧି ଜାରିହିଛି। ରେପୋ ରେଟକୁ ୬.୫୦ ପ୍ରତିଶତରେ ଅପରିବର୍ତ୍ତିତ ରଖିବାକୁ ନିଷ୍ପତ୍ତି ଗୁରୁବାର ଆରବିଆଇର ମୁଦ୍ରା ନୀତି କମିଟିର ବୈଠକ ସମ୍ମତି ପ୍ରକାଶ ପାଇବା ପରେ ଆରବିଆଇ ଗଭର୍ନର ଶକ୍ତିକାନ୍ତ ଦାସ ଏହା ଘୋଷଣା କରିଛନ୍ତି।

ଫେବୃଆରୀରେ ଆରବିଆଇ ରେପୋ ରେଟ ୨୫ ଆଧାର ପଏଣ୍ଟ ବୃଦ୍ଧି କରିଥିଲେ। ଡିସେମ୍ବର ମୁଦ୍ରା ନୀତି ସମୀକ୍ଷାରେ, କେନ୍ଦ୍ରୀୟ ବ୍ୟାଙ୍କ ପ୍ରମୁଖ ବେଞ୍ଚମାର୍କ ସୁଧ ହାରକୁ ୩୫ ଆଧାର ପଏଣ୍ଟ (ବିପିଏସ) ବୃଦ୍ଧି କରିଥିଲେ। ଗତ ବର୍ଷ ମେ ମାସରୁ ରିଜର୍ଭ ବ୍ୟାଙ୍କ କ୍ରମାଗତ ଭାବରେ ମୁଦ୍ରାସ୍ଫୀତି ନିୟନ୍ତ୍ରଣ ପାଇଁ ସ୍ବଳ୍ପ ମିଆଦି ଋଣ ହାର ବୃଦ୍ଧି କରିଥିଲେ।

ଦ୍ୱି-ମାସିକ ମୁଦ୍ରା ନୀତି ଘୋଷଣା କରି ଆରବିଆଇ ଗଭର୍ଣ୍ଣର ଶକ୍ତିକାନ୍ତ ଦାସ କହିଛନ୍ତି ଯେ ମୁଦ୍ରା ନୀତି କମିଟି (ଏମପିସି) ଭବିଷ୍ୟତରେ ରେପୋ ରେଟ ବଢ଼ାଇବାକୁ ଦ୍ୱିଧା କରିବ ନାହିଁ। ସୁଧ ହାରକୁ ବଜାୟ ରଖିବାବେଳେ ଦାସ କହିଛନ୍ତି ଯେ ମୂଳ ମୁଦ୍ରାସ୍ଫୀତି ସ୍ଥିର ରହିଛି। ଫେବୃଆରୀରେ ଖୁଚୁରା ମୁଦ୍ରାସ୍ଫୀତି ପୂର୍ବ ମାସର ୬.୫୨ ପ୍ରତିଶତ ତୁଳନାରେ ୬.୪୪ ପ୍ରତିଶତ ରହିଥିଲା। ସୁଧ ହାର ନିର୍ଣ୍ଣୟ କରିବାକୁ ଏମପିସି ଖୁଚୁରା ମୁଦ୍ରାସ୍ଫୀତି ସଂଖ୍ୟାକୁ ଧ୍ୟାନରେ ରଖିଥାଏ ।

ପରବର୍ତ୍ତୀ ଆର୍ଥିକ ବର୍ଷ ପାଇଁ ଆରବିଆଇ ଅଭିବୃଦ୍ଧି ହାର ୬.୫ ପ୍ରତିଶତ ଧାର୍ଯ୍ୟ କରିଛି। ଯାହା ଫେବୃଆରୀରେ ୬.୪ ପ୍ରତିଶତ ରହିଛି। ଅର୍ଥ ମନ୍ତ୍ରଣାଳୟର ସଦ୍ୟତମ ଅର୍ଥନୈତିକ ସର୍ବେକ୍ଷଣରେ ୨୦୨୩-୨୪ ପାଇଁ ଅଭିବୃଦ୍ଧି ହାର ୬ରୁ ୬.୮ ପ୍ରତିଶତ ହେବ ବୋଲି ଆକଳନ କରାଯାଇଥିଲା।

ଗତ ମାସରେ, ଆମେରିକାର ଫେଡେରାଲ ରିଜର୍ଭ ମୁଦ୍ରାସ୍ଫୀତି ହ୍ରାସ କରିବା ପାଇଁ ୨୫ ଆଧାର ପଏଣ୍ଟ ସୁଧ ହାର ବୃଦ୍ଧି କରିବାକୁ ଘୋଷଣା କରିଥିଲା। ଏହି ବୃଦ୍ଧି ସହିତ ଫେଡ ଫେଡେରାଲ ରେପୋ ରେଟକୁ ମାର୍ଚ୍ଚ ୨୦୨୨ ପର୍ଯ୍ୟନ୍ତ ଶୂନ ସ୍ତରରୁ ୪.୭୫ ରୁ ୫ ପ୍ରତିଶତକୁ ବୃଦ୍ଧି କରିଥିଲା।